Die Here gee Hosea 'n vreemde opdrag, naamlik om met 'n prostituut te trou met die doel om die volk tot stilstand te ruk en te laat dink oor hulle verhouding met God.
Die Here bly nie vir altyd kwaad nie, by Hom is daar vergifnis.
God het ons sondige natuur weggeneem deurdat Hy ons vergewe en alle bewyse teen ons vernietig het.
Wanneer Jesus ons leer bid, gaan dit om God se koninkryk, sy naam, sy eer en sy wil.
16Daarom moet julle nie dat iemand vir julle voorskrywe wat julle moet eet en drink nie aof dat julle die jaarlikse feeste of die nuwemaansfees of die sabbatdag moet vier nie. 17Dit is alles maar net die skaduwee van wat sou kom; die werklikheid is Christus. 18Moenie dat iemand wat behae skep in danige nederigheid en in die aanbidding van engele en wat voorgee dat hy allerhande visioene gesien het, julle daarmee mislei nie. So iemand verhef hom oor wat hy in eiewaan van homself dink, 19en hy hou nie aan die hoof, aan Christus, vas nie. Uit Christus groei die hele liggaam, ondersteun deur die gewrigte en saamgebind deur die spiere, soos God dit laat groei.
9"Ek sê vir julle: Vra, en vir julle sal gegee word. Soek, en julle sal kry. Klop, en vir julle sal oopgemaak word. 10Elkeen wat vra, ontvang, en elkeen wat soek, kry; en vir elkeen wat klop, sal oopgemaak word. 11Is daar 'n pa onder julle wat as sy seun vir hom 'n vis vra, vir hom 'n slang sal gee in plaas van die vis? n 12Of as hy 'n eier vra, vir hom 'n skerpioen sal gee? 13As julle wat sleg is, dan weet om vir julle kinders goeie dinge te gee—die Vader in die hemel nog baie meer! Hy sal die Heilige Gees gee vir dié wat vra."
1 Die woord van die Here wat gekom het tot Hosea seun van Beëri tydens die regering van konings Ussia, Jotam, Agas en Hiskia van Juda en van koning Jerobeam van Israel, seun van Joas.
10Tog sal die getal van die Israeliete in die toekoms wees soos die sand van die see wat nie getel of gemeet kan word nie. Waar nou vir hulle gesê word: "Julle is Nie-my-volk-nie," sal vir hulle gesê word: "Julle is kinders van die lewende God."
11Dan sal die Judeërs en die Israeliete weer een word en vir hulle een leier aanwys en die beheer van die land oorneem. Daardie dag sal Jisreël se val groot wees.
Aanvangslied: Lied 42 "Smagtend soos in dorre streke 1″
Aanvangswoord: Psalms 100:1-3
Seëngroet: Romeine 1:7
Sang 190 "Grote God aan U die eer 1,2,3″
Wet: Kolossense 2
Skuldbelydenis: Psalm 85
Vryspraak: Psalm 85
Toewyding: Lied 284 "Laat Heer U vrede deur my vloei 1,2,3″
Epiklese: Lukas 11
Skriflesing: Hosea 2:1-10
Wegsending: Lied 273 "Laat my met U verenig lewe 1,2,3,4″
Aanvangslied: Lied 42 "Smagtend soos in dorre streke 1"
7Aan almal in ………………………….. vir wie God liefhet en wat Hy geroep het om aan Hom te behoort.
Sang 190 "Grote God aan U die eer 1,2,3"
8Pas op dat niemand julle van Hom af wegvoer deur teorieë en argumente wat misleidend is nie. Dit is dinge wat berus op die oorlewering van mense, op wettiese godsdienstige reëls en nie op Christus nie. 9In Hom is die volle wese van God beliggaam, 10en in verbondenheid met Hom deel julle in sy volheid.
16Daarom moet julle nie dat iemand vir julle voorskrywe wat julle moet eet en drink nie aof dat julle die jaarlikse feeste of die nuwemaansfees of die sabbatdag moet vier nie. 17Dit is alles maar net die skaduwee van wat sou kom; die werklikheid is Christus.
13Julle was dood deurdat julle gesondig het en deurdat julle sondige natuur nog nie weggeneem was nie. God het julle egter saam met Christus lewend gemaak deurdat Hy ons al ons sondes vergewe het. 14Hy het die skuldbewys met sy eise teen ons tot niet gemaak. Deur dit aan die kruis te spyker, het Hy dit vir goed weggeneem. 15Hy het elke mag en gesag ontwapen en hulle in die openbaar vertoon deur hulle as gevangenes in die triomftog van Christus mee te voer.
F218. "Daar Waar Die Son Opkom"
Oorspronklike titel: Daar waar de zon opkomt
Daar waar die son opkom
tot waar dit ondergaan
daar bring ons eer aan God, ons Here
Mense van Noord tot Suid
en ook van Oos na Wes
elke een wat Hom dien
prys die Naam van die Heer
Oraloor, elke mens, elke dag, altyd weer
Van soggens vroeg tot saans laat
prys dan die Naam van die Heer!
Wie is dan soos ons God
wat in die hemel woon
en alle mense sien op aarde?
As jy probleme het
help Hy jou wel daardeur
Nee, niemand is soos Hy
Halle, halle, Halleluja! Halle, hallele, luja!
Voed ons nou met die brood van die lewe.
Skryf op 'n skoon wit vel papier allerhande verkeerde dinge wat ons doen, maar gebruik 'n pen wat kan uitvee (Pilot Frixion ball). Vee dit dan voor hul oë uit – dis soos vergifnis is. Dis weg, God dink nie weer daaraan nie. Ons wil tog nie weer die papier so vuil mors met allerhande lelike woorde daarop nie, so ons probeer ons bes om dit so skoon te hou (uit Kol 2:14).
Wys vir die kinders 'n boek met baba name, een wat die betekenis van name gee. Vra hulle of hulle geweet het dat die naam 'Michael' "soos God" en die naam 'Sarah' "prinses" beteken. Vra hulle of hulle weet hoekom hulle ouers hulle name gekies het. Sommige sal na 'n familielid, soos 'n oupa of ouma, vernoem wees of dalk het hulle ouers gehou van hoe die naam klink, ens.
Vra dan van die volwassenes of die betekenis van hul naam enige invloed op hulle lewe gehad het.
Wys dat God, in die Bybel, ook name vir mense gee, gegrond op die betekenis daarvan (bv Petrus wat rots beteken) en somtyds stuur die betekenis daarvan vir mense 'n boodskap uit. Verduidelik dat in die boek Hosea God ongelukkig is omdat die mense van Hom af weggedraai het. Daarom gee Hy name aan kinders wat 'n boodskap aan al die mense deurgee. Die een se naam is Lo-ruhamah, wat beteken "sonder ontferming" (Hosea 1:6) en ander een se naam is 'Lo-ammi' wat "nie my volk nie" (1:9) beteken.
Vra die kinders hoe hulle sou gevoel het as hulle sulke name sou kry? Wys hulle daarop dat God juis hierdie name vir die profeet se kinders gegee het omdat Hy hulle wou wys dat hulle op die verkeerde pad is. Maar dan belowe Hy dat as hulle omdraai, hulle "kinders van die lewende God" (1:10) genoem sal word.
Onthou God het ons almal lief, Hy wil hê ons moet almal naby aan Hom wees en Hy noem ons Sy kinders – Sy familie.
[Nota: Meegande preek werk met hoofstuk 1 verse 1 tot 12]
Die profeet Hosea, tydgenoot van Jesaja, Jona, Miga en Amos, tree op in die agste eeu v.C. Dit was volgens vers 1 die tyd van die Judese konings Ussia, Jotam, Agas en Hiskia, sowel as die koning van Israel, Jerobeam II. Sy boodskap is veral gemik teen die tienstamme noordryk van laasgenoemde koning, hoewel die suidryk ook betrek is in die boodskap. Hy was dus waarskynlik self van die noordryk afkomstig.
Hy voer die "regsaak" van die Here aan veral teen die afvalligheid van die volk in navolging van die geestelike en politieke leiers. Lees bv 5:1:
Luister hierna, priesters; gee ag, huis van Israel; en koningshuis, gee aandag, want die oordeel is vir julle bedoel.".
Tóg verkondig hy ook die deernisvolle liefde van die Here wat herstel belowe as hulle hulle tot Hom sou bekeer, self al moet hy hulle straf vir hulle ontrouheid.
Beeld van 'n huwelik
Hosea is een van die twaalf sogenaamde klein profete in die Ou Testament.
Deur die boek Hosea in die Ou Testamment ordening van die twaalf boeke eerste te plaas, word die problematiese verhouding tussen God en Israel met die treffende metafoor van 'n huwelik beskrywe, 'n gepaste inleiding vir die geheelboodskap. Hosea vertel vir ons dus in die boek van God se volhardende liefde ten spyte van Israel se volgehoue ongehoorsaamheid, iets wat in die res van die profete geëggo sal word. Hosea se problematiese huwelik met Gomer illustreer dit as 'n treffende lewende gelykenis aan die volk.
Hosea trou met die ontroue Gomer
Hosea trou met die prostituut Gomer (1:1-9)
Let op dat Gomer reeds ander buite-egtelike kinders het, of "hoerkinders" soos die Direkte Vertaling dit voorlopig vertaal, d.w.s. kinders wat gebore is uit prostitusie. Die drie kinders wat Hosea en Gomer gesamentlik het, kry name wat ook as boodskappe aan die volk dien.
Die naam van hierdie seun roep die verhaal van Jehu in herinnering wat die oordeelsopdrag van die Here, deur die profesie van Elisa, oorskry het, en meer bloed vergiet het as wat die Here hom beveel het. God se opdrag was om die koningshuis van Agab uit te wis, en vir Isebel, sy vrou, wat in Jisreël gebly het.
Jehu het egter soos 'n mal mens tekere gegaan en nie net op grusame wyse almal uit die nageslag van Agab, die vroeëre koning van Israel, in Jisreël en Samaria, sowel as Isebel uitgewis nie, maar op die koop toe ook vir Ahasia, koning van Juda, sowel as sy broers, sonder enige sodanige opdrag van die Here. Dat van dié broers ook aan die Agabshuis verbind was via sy dogter Atalia, het hom nie in die oë van die Here verskoon nie. Gelukkig is een kind van Ahasia, Joas, vroeër in die tempel weggesteek, en kon later koning word, sodat die nageslag van Juda nie op dié punt heeltemal uitgesterf het nie. God soek gehoorsaamheid, ja, maar niks meer as wat Hyself beveel nie. Lees meer in hierdie bydrae: 2 Konings 9-10 – God soek volledige gehoorsaamheid.
Die naam van hierdie dogter simboliseer God se versaking van Israel in terme van vergifnis en beskerming. Juda sal wel sy ontferming bly geniet, in kontras met die uitwissing aan die hand van Jehu.
Die naam van hierdie seun simboliseer dat God die verbondsverhouding met die volk opsê, omdat dit deur hulle deurbreek is. Die sin in die NAV: "Ek is nie julle God nie," kan letterlik vertaal word met: "Ek is nie EK IS vir julle nie."
Dit is die naam waarmee die Here Homself aan Moses by die braambos bekend gestel het (Eks. 3:14), wat die terugtrekking nie net van sy verbondsverhouding met hulle impliseer nie, maar ook die opsegging van die openbaring van sy teenwoordigheid by hulle. Terloops, dit is natuurlik ook 'n naam wat deur Jesus in die NT op Homself van toepassing gemaak is, waarmee Jesus verklaar het dat Hy nou God se teenwoordigheid is by elkeen wat in Hom glo. Lees hier meer oor Jesus se Ek is-uitsprake in die Johannes evangelie.
"Julle is kinders van die lewende God" (1:10-12)
Die Here gee egter nógtans 'n belofte vir die toekoms, 'n tyd waarin Hy vir die somtotaal van elkeen wat deel van Israel is die lewende teenwoordige Here sal wees – 'n getal wat soos die sand van die see sal wees en nie getel of gemeet kan word nie en daarom 'n duidelike herinnering is aan die belofte wat God aan Abraham gemaak het (Gen. 22:17). "Julle is kinders van die lewende God." Inderdaad.
Daarby belowe die Here 'n eenheid tussen die onderskeie dele van die ryke van Israel en Juda, onder een leier of hoof. Daarom, sê Hosea, kan hulle maar solank vir hulle broers sê: "Ammi (My volk)" en vir hulle susters: "Rugama (Ontferming)". Die boodskap, wat eers in die toekoms sal waar word, kan solank in die hede omarm word.
Mag die Here Jesus Christus by jou wees om jou te beskerm; binne-in jou wees om jou te verfris; rondom jou wees om jou te bewaar; voor jou wees om jou te lei; agter jou wees om jou te regverdig; bo jou wees om jou te seën. Hy wat saam met die Vader en die Heilige Gees leef en regeer – God vir ewig en altyd
(Outeur onbekend [l0 de eeu]) uit: Van der Merwe, J (red) Gebedeboek met liturgiese voorstelle LUX VERBI.BM 2001 bl 98